****

**БАСПАСӨЗ РЕЛИЗІ**

**«Қазақстан Республикасы Ұлттық қорының инвестициялық операцияларын жүзеге асыру қағидаларын бекіту туралы» Қазақстан Республикасы Ұлттық Банкі Басқармасының 2006 жылғы 25 шілдедегі № 65 қаулысына өзгерістер мен толықтырулар енгізу туралы» Қазақстан Республикасы Ұлттық Банкі Басқармасының қаулысының жобасын әзірлеу туралы**

2020 жылғы 24 ақпан Алматы қаласы

Қазақстан Республикасының Ұлттық Банкі «Қазақстан Республикасы Ұлттық қорының инвестициялық операцияларын жүзеге асыру қағидаларын бекіту туралы» Қазақстан Республикасы Ұлттық Банкі Басқармасының 2006 жылғы 25 шілдедегі № 65 қаулысына өзгерістер мен толықтырулар енгізу туралы» Қазақстан Республикасы Ұлттық Банкі Басқармасының қаулысының жобасын (бұдан әрі – жоба) әзірлегені туралы хабарлайды.

Жоба Қазақстан Республикасы Ұлттық қорының активтерін басқарудың тиімділігін арттыру мақсатында, сондай-ақ елдің әлеуметтік-экономикалық дамуы туралы жиналыс қорытындылары берілген Қазақстан Республикасы Президентінің 15.10.2019 жылғы тапсырмасына сәйкес (Хаттама № 19-01-7.37, 3.1-тармақ) әзірленген.

Жоба:

- ҚРҰҚ-тың валюталық бөлуді қайта қарауына;

- ҚРҰҚ-тың жинақ портфелінде Қытай юаніндегі портфельді құруына;

- ҚРҰҚ-тың жинақ портфелін қайта есептеуіне;

- бір тұлғаның басқарушылық бақылауындағы кастодианмен бірге болатын компаниялардың кепіл арқылы бағалы қағаздарын қарызға беру операциялары бойынша қарыз алушылардың тізіміне енгізуіне;

- кепіл арқылы бағалы қағаздарды қарызға беру операциялар жүзеге асыру кезінде кепіл құнының төмендеу қаупін болдырмау мақсатында ақшалай қаражатты уақытша кепіл ретінде пайдалануға қатысты өзгертуіне;

- активтерді басқару түрлерін айқындауына;

- портфель кірістілігінің ауытқуының өзгеру деңгейінің неғұрлым айқын шектерін анықтауына (tracking error) қатысты өзгертулерді қарастырады.

Жобаның толық мәтінімен <https://legalacts.egov.kz/list?categoryId=373> ашық нормативтік құқықтық актілердің интернет-порталында танысуға болады.

Толығырақ ақпаратты мына телефон арқылы алуға болады:

+7 (727) 270 45 85

e-mail: press@nationalbank.kz

www.nationalbank.kz, legalacts.egov.kz